|  |  |
| --- | --- |
|   | Liikenneasiat 74 § / 2021 |

Keilankannas ja Keilankallionkatu, ”moottoriajoneuvolla ajo kielletty” liikennemerkit

Selostus ja perustelu
Keilankannan sillan alapuolella on laituri, jolle kuljetaan Keilankannas-nimisen kadun päästä kulkevaa asfaltoitua väylää pitkin. Palautteen mukaan ko. väylällä on mm. mopoliikennettä laiturille. Väylä ei ole tarkoitettu moottoriajoneuvoliikenteelle. Tämän vuoksi ko. väylälle on tarpeen asettaa ”moottoriajoneuvolla ajo kielletty” (C2) liikennemerkki.

Keilankallionkadulle on hyväksytty liikenteenohjaussuunnitelma 17.6.2015 §38. Keilankallionkadun itäosa on yhdistetty jalankulku ja pyöräilyväylä. Länsiosa on jalankululle ja pyöräilylle varattua aluetta, jolla on tontille ajo sallittu. Aiemmin hyväksytyssä liikenteenohjaussuunnitelmassa ko. ”tontille ajo sallittu” osuus on osoitettu liikennemerkein ”yhdistetty jalankulku ja pyörätie” (D6) lisäkilvin ”tontille ajo sallittu”. Ko. merkkiyhdistelmä ei ole kuitenkaan sallittu. Tämän vuoksi ”yhdistetty jalankulku ja pyörätie” (D6) liikennemerkkien tilalla pitää olla ”moottoriajoneuvolla ajo kielletty” (C2) liikennemerkit. Kyseiset liikennemerkit on jo maastossa.

Päätös Asetetaan Keilankannakselta lähtevälle väylälle ”moottoriajoneuvolla ajo kielletty” (C2) liikennemerkki.

Keilankallionkadun nykyiset ”yhdistetty jalankulku ja pyörätie” (D6) liikennemerkkien tilalle vaihdetaan ”moottoriajoneuvolla ajo kielletty” (C2) liikennemerkit. Ko. merkkien yhteydessä säilytetään nykyiset ”tontille ajo sallittu” –lisäkilvet.

Liikennemerkit voidaan asentaa paikoilleen, kun päätös on lainvoimainen. Merkkien maastoon asentamisesta vastaa kunnossapitopäällikkö Jere Toppinen puh. 044 718 5674.

Toimivallan peruste Kaupunkiympäristön palvelualueen toimintasääntö 10§

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Hanna Myllynen, puh. +358 44 718 5333 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 6717/2021 Keilankannas asemapiirustus |

Tiedoksi

|  |
| --- |
| Kaupunginhallitus  |
| Kaupunkirakennelautakunta  |
| Liikenneväylien kunnossapito Jere Toppinen |
| Pysäköinninvalvonta  |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 7.9.2021

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.